**D I S P O Z I Ț I A**

**nr. 936 din 29 decembrie 2020**

**privind** **delegarea unor atribuţii ale**

**Preşedintelui Consiliului Judeţean Cluj în anul 2021**

Preşedintele Consiliului Judeţean Cluj;

Având în vedere Referatul cu numărul 44667 din 28.12.2020 privind necesitatea și oportunitatea delegării unor atribuţii ale Preşedintelui Consiliului Judeţean Cluj în anul 2021;

Ținând cont de prevederile Dispoziției Preşedintelui Consiliului Judeţean Cluj nr. 831/2020 privind delegarea unor atribuţii ale Preşedintelui Consiliului Judeţean Cluj;

Luând în considerare art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 12, ale art. 157, ale art. 188 alin. (2), ale art. 190, ale art. 191 alin. (1) lit. c), alin. (4) lit. a), alin. (6) și alin. (7) și ale art. 438 alin. (11) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 21 alin. (3), ale art. 23 alin. (2) lit. c) și f) şi ale art. 48 din Legea privind finanţele publice locale nr. 273/2006, cu modificările şi completările ulterioare;
* Ordinului Ministerului Finanțelor Publice nr. 1.792/2002 privind aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* Hotărârii Consiliului Județean Cluj nr. 170/2020 privind aprobarea Regulamentului de organizare și funcționare a Consiliului Judeţean Cluj;

 În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**d i s p u n e:**

 **Art. 1.** Delegarea exercitării calităţii de ordonator principal de credite cu drept de a semna, pentru şi în numele Președintelui Consiliului Județean Cluj, operaţiunile specifice cu privire la angajarea, lichidarea, ordonanţarea şi plata cheltuielilor prevăzute în bugetul de venituri şi cheltuieli al Judeţului Cluj, documentele privind deschiderile de credite bugetare și dispozițiile de încasare/plată către casierie, în regim permanent şi fără condiţii de limită, pentru toate categoriile de operaţiuni aferente activităţii desfăşurate de compartimentele din aparatul de specialitate al Consiliului Județean Cluj, de la data de 1.01.2021 până la data data de 31.12.2021, către:

1. domnul Marius Mînzat - vicepreşedinte al Consiliului Judeţean Cluj;
2. domnul Vákár István-Valentin - vicepreşedinte al Consiliului Judeţean Cluj;
3. doamna Simona Gaci- secretar general al Județului Cluj.

**Art. 2.** Delegarea dreptului de a semna documentele generate în numele și pe seama Județului Cluj/Consiliului Județean Cluj/Preşedintelui Consiliului Judeţean Cluj, de la data de 1.01.2021 până la data de 31.12.2021, către:

1. domnul Marius Mînzat - vicepreşedinte al Consiliului Judeţean Cluj;
2. domnul Vákár István-Valentin - vicepreşedinte al Consiliului Judeţean Cluj;
3. doamna Simona Gaci- secretar general al Județului Cluj.

**Art. 3.** Delegarea domnului Marius Mînzat–Vicepreşedinte al Consiliului Judeţean Cluj- cu exercitarea atribuțiilor prevăzute de art. 191 alin. (6) lit. a), b), c), e) și f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, de la data de 1.01.2021 până la data de 31.12.2021, cu privire la Direcția Generală de Asistență Socială și Protecția Copilului Cluj și Aeroportul Internațional Avram Iancu Cluj R.A.

**Art. 4.** Delegarea domnului Marius Mînzat–Vicepreşedinte al Consiliului Judeţean Cluj- cu exercitarea activității de monitorizare a derulării şi implementării Proiectului de investiţii "Sistem de management integrat al deşeurilor în Judeţul Cluj", de la data de 1.01.2021 până la data de 31.12.2021.

 **Art. 5.** Delegarea domnului Vákár István Valentin–Vicepreşedinte al Consiliului Judeţean Cluj- cu exercitarea activității de monitorizare a derulării şi implementării următoarelor proiecte de investiţii, de la data de 1.01.2021 până la data de 31.12.2021, după cum urmează:

a) „Dezvoltare Parc Industrial Tetarom I - Edificare Clădiri, Extindere şi Modernizare Infrastructură"

b)"Îmbunătăţirea infrastructurii rutiere de importanţă regională - Traseu Regional Transilvania Nord- Drumul Bistriţei şi Drumul Apusenilor".

**Art. 6.** Preşedintele Consiliului Judeţean Cluj rămâne competent să exercite oricând calitățile delegate conform prevederilor art. 1 - 5, actele sale efectuate în legătură cu aceasta fiind întru totul valabile, persoanele desemnate la art. 1 - 5 exercitându-şi atribuţiile deșegate în numele acestuia, nu în numele funcţiei pe care o deţin.

**Art. 7.** Persoanele desemnate la art. 1- 5 nu pot subdelega atribuțiile delegate în temeiul prevederilor prezentei dispoziții.

**Art. 8.** Cu punerea în aplicare a prevederilor prezentei dispoziţii se încredinţează persoanele desemnate la art. 1 - 5.

**Art. 9.** Prezenta dispoziţie se comunică domnului Marius Mînzat; domnului Vákár István Valentin; doamnei Simona Gaci; direcţiilor şi compartimentelor din cadrul aparatului de specialitate al Consiliului Judeţean Cluj; Direcției Generale de Asistență Socială și Protecția Copilului Cluj și Aeroportul Internațional Avram Iancu Cluj R.A., precum şi Prefectului Judeţului Cluj.

 **CONTRASEMNEAZĂ:**

 **P R E Ş E D I N T E, SECRETAR GENERAL AL JUDEŢULUI,**

 **Alin Tișe**  **Simona Gaci**